## Naredba o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, te obliku i sadržaju ovjernice

### NN 179/2003 (12.11.2003.), Naredba o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, te obliku i sadržaju ovjernice

# DrŽavni zavod za normizaciju i mjeriteljstvo

2621

Na
temelju članka 27. stavka 2. Zakona o mjeriteljstvu (»Narodne novine« br.
163/03) ravnatelj Državnog zavoda za normizaciju i mjeriteljstvo donosi

## NAREDBU

### o vrsti, obliku i naČinu postavljanja drŽavnih ovjernih oznaka koje se rabe kod ovjeravanja zakonitih mjerila, te obliku i sadrŽaju ovjernice

1. Ovom
se naredbom propisuju vrste, oblik i način postavljanja državnih ovjernih
oznaka koja Državni zavod za normizaciju i mjeriteljstvo i pravne osobe ovlaštene
za ovjeravanje zakonitih mjerila (u daljnjemu tekstu: laboratorij), rabe kod
ovjeravanja zakonitih mjerila, te oblik i sadržaj ovjernice.

2. Kod
ovjeravanja zakonitih mjerila rabe se ove državne ovjerne oznake:

1)
ovjerni pečati

2)
ovjerni žigovi za označivanje mjerila.

Ovjerni peČati

3.
Ovjerni pečat laboratorija ima kružni oblik promjera 24 mm u kojemu se nalazi
znak istokračne vage s visećim zdjelicama. Iznad vage je oznaka »HR«, a između
visećih zdjelica je ovjerna oznaka laboratorija. Ispod navedenog znaka nalazi
se redni broj pečata.

Ovjerne
pečate laboratoriji stavljaju na izvješća o ispitivanju.

Ovjerni Žigovi za oznaČivanje mjerila

4.
Laboratoriji i potvrđeni laboratoriji upotrebljavaju ove ovjerne žigove za označivanje
mjerila:

1) žigove
u obliku naljepnice

2) žigove
za utiskivanje

3) žigove
u obliku plastične plombe.

*Žigovi
u obliku naljepnica*

5.
Laboratoriji i potvrđeni laboratoriji upotrebljavaju ove ži­go­ve u obliku
naljepnica:

1) godišnji
ovjerni žig

2) žig
za mjerila koja podliježu samo prvom ovjeravanju

3) zaštitni
žig

4) žig
za ovjeravanje taksometara

5) žig
za označivanje protočnih mjerila tekućih goriva

6) žig
za označivanje mjernih uređaja za nadzor pakovina

7) žig
za ovjeravanje memorijskih elemenata programiranih mjerila.

6. Godišnji
ovjerni žig u obliku naljepnice izrađen je od trajnoga samoljepljivog papira žute
boje. Pravokutnoga je oblika veličine 25 ´ 15 mm. Na lijevoj
strani naljepnice nalazi se znak isto­kračne vage s visećim zdjelicama. Iznad
vage je oznaka »HR«, a između visećih zdjelica je ovjerna oznaka laboratorija.
Ispod navedenih oznaka nalazi se brojčana oznaka ovlaštenoga djelatnika koji je
ovjerio mjerilo te redni broj žiga, a između njih je kosa crta. Na desnoj
strani naljepnice nalaze se dvije posljednje znamenke broja godine u kojoj je
obavljeno ovjeravanje, a ispod njih je mjesto na koje se stavlja naljepnica žute
boje veličine 6 ´ 6 mm na kojoj je rimskim brojevima napisan redni broj kvartalnog
razdoblja u kojemu je obavljeno ovjeravanje.

Na
ovjerni žig iz stavka 1. ove točke ne stavlja se naljepnica s rednim brojem
kvartalnog razdoblja ako je ovjerno razdoblje mjerila, propisano posebnim
propisom, dulje od 1 godine.

Ovim žigom
laboratoriji označuju mjerila koja su zadovoljila mjeriteljske zahtjeve, a
stavlja se na sve vrste mjerila, osim na mjerila koja podliježu samo prvom
ovjeravanju, na metre za tekstil, mjerila duljine za mjerenje razine tekućine i
razine sipkih tvari, mjerila obujma, mjerila električne energije, vodomjere,
plinomjere te na utege.

Ovaj se
ovjerni žig stavlja na uočljivo mjesto na mjerilu, ali ne smije utjecati na
uporabu mjerila. Ako to nije moguće, ovaj se žig može staviti na ambalažu koja
je sastavni dio mjerila i označena je brojem ili oznakom mjerila.

7. Žig
u obliku naljepnice za mjerila koja podliježu samo prvom ovjeravanju izrađen je
od trajnoga samoljepljivog papira žute boje i ima oblik istostraničnog trokuta
sa stranicom 10 mm. Na sredini tog žiga nalazi se znak istokračne vage s visećim
zdjelicama. Iznad vage je oznaka »HR«, a između visećih zdjelica je ovjerna
oznaka laboratorija.

Ovim
ovjernim žigom ovjeravaju se mjerila koja podliježu samo prvom ovjeravanju.

Ovaj se
žig stavlja na uočljivo mjesto na mjerilu, ali ne smije utjecati na uporabu
mjerila.

8. Zaštitni
žig u obliku naljepnice izrađen je od trajnoga samoljepljivog papira žute boje.
Pravokutnog je oblika veličine 18 ´ 8 mm. Na njemu se nalazi znak istokračne
vage s visećim zdjelicama. Iznad vage je oznaka »HR«, a između visećih zdjelica
je ovjerna oznaka laboratorija.

Ovaj se
žig upotrebljava za sprječavanje odvajanja, pomicanja ili mijenjanja sastavnih
dijelova ili sklopova mjerila.

Zaštitni
se žig u obliku naljepnice stavlja na sastavne dijelove (kućišta) mjerila, na
sastavne vijke i na druga odgovarajuća mjesta tako da prekriva dva sastavna
dijela mjerila i na taj način sprječava njihovo odvajanje ili otvaranje.

9. Žig
za ovjeravanje taksometara u obliku naljepnice izra­đen je od trajnoga
samoljepljivog papira sive boje i sastoji od dva dijela: temeljnog i ovjernog.

Temeljni
je dio tog žiga pravokutnog oblika, veličine 65 ´ 95 mm. Na njegovome gornjem
dijelu, u sredini se nalazi riječ »TAXI« ispisana crnom bojom. Ispod te riječi,
s lijeve strane nalazi se tekst »Broj ovjernog žiga:«, a pokraj njega se nalazi
redni broj žiga. Ispod toga se nalazi tekst »Ovjerna oznaka laboratorija:«,
ispod kojeg je tablica dimenzija 56 ´ 8 mm koja se sastoji od dva reda, a svaki red
ima po osam polja. U tablici su upisani brojevi od 101 do 115 te se bušenjem
određenog broja određuje ovjerna oznaka laboratorija koji je ovjerio
taksometar. Na donjem dijelu temeljnog dijela tog žiga stoji tekst »Ovjerno
razdoblje traje do:«, a ispod toga je tablica dimenzija 55 ´ 8 mm koja se sastoji od dva
reda, a svaki red ima po pet polja. U gornjem se redu nalaze rimski brojevi od
I do IV koji označuju kvartalno razdoblje u kojem je taksometar ovjeren. U
donjem su redu upisani brojevi koji označuju godinu u kojoj ističe ovjerno
razdoblje.

Na
gornjem dijelu stražnje strane temeljnog dijela žiga nalazi se crtež
vjetrobranskog stakla s označenim mjestom za postav­ljanje ovjernog dijela žiga,
a na donjem je dijelu tekst: »Obvezatno čuvati temeljni dio žiga i na zahtjev
nadzora pokazati!«.

Ovjerni
dio tog žiga nalazi se na sredini njegovoga temeljnog dijela. Kružnoga je
oblika, promjera 52 mm i sastoji se od vanjskog dijela oblika kružnog vijenca i
unutarnjeg dijela kruž­nog oblika.

Vanjski
je dio ovjernog dijela tog žiga podijeljen na dva dijela. U gornjem su dijelu
upisani brojevi od 101 do 115 te se bušenjem određenog broja određuje ovjerna
oznaka laboratorija koji je ovjerio taksometar. Polja u koja su upisani brojevi
101 i 115 su žute boje.

Na donjem se dijelu kružnog vijenca s lijeve strane
nalaze rimski brojevi od I do IV koji označuju kvartalno razdoblje u kojem je
taksometar ovjeren, a s desne se strane nalazi pet polja u koja su upisani
dvoznamenkasti brojevi koji označuju zadnje dvije znamenke godine u kojoj ističe
ovjerno razdoblje.

Unutarnji je dio ovjernog dijela tog žiga kružnog
oblika promjera 38 mm i žute je boje. Na gornjem je dijelu crnom bojom upisana
riječ »TAXI«, a ispod nje je znak istokračne vage s visećim zdjelicama. Između
visećih zdjelica vage je oznaka »HR«, a ispod toga je redni broj žiga. Na poleđini
ovjernog dijela žiga opisan je postupak njegovog stavljanja na vjetrobransko
staklo.

Oznake mjeseca i godine isteka valjanosti ovjere i
broja laboratorija označuju se tijekom ovjeravanja bušenjem odgova­ra­jućih
oznaka na ovjernom dijelu tog žiga.

Preko ovjernog dijela žiga nalazi se najmanje jedna
zaštitna oznaka.

Žigom za ovjeravanje taksometara u obliku naljepnice
la­bora­toriji označuju taksometre koji su zadovoljili mjeriteljske zah­tjeve.

Ovjerni
dio tog žiga, nakon njegovog označivanja bušenjem, skida se s temeljnog dijela
i stavlja na unutarnju stranu vjetrobranskog stakla vozila na kojemu je
obavljeno ovjeravanje taksometra i to s desne strane, na donji dio stakla.
Temeljni dio tog žiga daje se podnositelju zahtjeva kao dokaz obavljenog
ovjeravanja.

10. Žig
za označivanje protočnih mjerila tekućih goriva izrađen je od trajnoga
samoljepljivog papira pravokutnog oblika i sastoji se od dva dijela: temeljnog
i ovjernog.

Temeljni
je dio tog žiga bijele boje i pravokutnog oblika, veličine 30 ´ 66 mm. Na gornjem dijelu
toga dijela u sredini je grb Republike Hrvatske i ispod grba naslov: »DRŽAVNI
ZAVOD ZA NORMIZACIJU I MJERITELJSTVO«. Ispod tog naslova stoji tekst: »Godišnjim
ovjernim žigom u obliku naljepnice potvrđuje se mjeriteljska ispravnost uređaja
za istakanje tekućega goriva.«*.*

Ovjerni
je dio tog žiga bijele boje, pravokutnog oblika, dimenzija 30 ´ 66 mm. Na gornjem je dijelu
tog dijela crtež pištolja za istakanje tekućega goriva. Na srednjem je dijelu
pravokutnik dimenzija 25 ´ 8 mm u kojem je napisana oznaka vrste tekućega goriva kojom je na uređaju
za istakanje goriva ta vrsta goriva označena. Na donjem je dijelu pravokutnik
dimenzija 25 ´ 15 mm na koji se lijepi godišnji ovjerni žig u obliku naljepnice.

Ovim se
žigom označuju uređaji za istakanje na stanicama za prodaju goriva u koje su
ugrađena protočna mjerila tekućih goriva.

Žig za
označivanje protočnih mjerila tekućih goriva stavlja se na uočljivo mjesto na
uređajima za istakanje. Na svaki uređaj za istakanje stavlja se jedan temeljni
dio tog žiga i potreban broj ovjernih dijelova, tako da obvezatno bude prvo
temeljni dio tog žiga, a zatim se stavlja odgovarajući broj ovjernih dijelova
razmještenih na način da zorno prikazuju broj i redoslijed mjesta za istakanje.

11. Žig za označivanje mjernih uređaja za nadzor
pakovina izrađen je od trajnoga samoljepljivog papira žute boje, pravokutnog je
oblika veličine 60 ´ 30 mm. Na njegovoj lijevoj strani je tekst: »MJERNI UREĐAJ ZA NADZOR
PAKOVINA«. Ispod toga je mjesto predviđeno za upis mjernog područja. Na desnoj
strani ovoga žiga je mjesto za potpis ovlaštenog djelatnika i ovjerni pečat.

12. Žig za ovjeravanje memorijskih elemenata
programiranih mjerila izrađen je od trajnoga samoljepljivog papira bijele boje.
Pravokutnoga je oblika, veličine 8 ´ 5 mm. Na srednjem se dijelu ovoga žiga nalazi
znak istokračne vage s visećim zdjelicama. Između visećih zdjelica je ovjerna
oznaka laboratorija. Ispod navedenih oznaka nalazi se brojčana oznaka ovlaštenoga
djelatnika koji je ovjerio memorijski element te redni broj žiga, a između njih
je kosa crta.

Ovim se žigom ovjeravaju memorijski elementi
programiranih mjerila za koja je utvrđeno da su u skladu s tipnim odobrenjem.

Žig za
ovjeravanje memorijskih elemenata programiranih mjerila stavlja se na svaki
ispitani memorijskih element, a drugi takav žig istoga broja stavlja se na
tiskanu pločicu programiranog mjerila, na koju je ovjereni memorijski element
ugrađen.

*Žigovi
za utiskivanje*

13.
Laboratoriji upotrebljavaju ove žigove za utiskivanje:

1)
osnovni ovjerni žig

2) godišnji
ovjerni žig

3) godišnji
ovjerni žig za sitna mjerila

4) godišnji
ovjerni žig za prethodna ispitivanja mjerila, odnosno sklopova mjerila

5) žig
za poništavanje žigova.

Navedeni
se žigovi upotrebljavaju kao štapni žigovi ili žigovi za kliješta.

14.
Osnovni ovjerni žig za utiskivanje ima kružni oblik pro­mjera 7 mm u kojemu se
nalazi znak istokračne vage s vise­ćim zdjelicama. Iznad vage je upisana oznaka
»HR«, a između visećih zdjelica nalazi se ovjerna oznaka laboratorija.

Ovim se
žigom označuje ispravnost mjerila koja su pri prvom ovjeravanju zadovoljila
mjeriteljske zahtjeve.

Osnovni
ovjerni žig za utiskivanje stavlja se na, za tu namjenu, konstrukcijski posebno
određeno mjesto na mjerilu (olovna brtva ili plomba).

15.
Godišnji ovjerni žig za utiskivanje ima oblik štita oko kojega se može opisati
kružnica promjera 7 mm. U gornjem dijelu tog žiga nalazi se ovjerna oznaka
laboratorija i brojčana oznaka ovlaštenog djelatnika koji obavlja ovjeravanje
mjerila. Brojčane su oznake odijeljene kosom crtom. U donjem dijelu tog žiga
nalaze se dvije posljednje znamenke broja godine u kojoj je obavljeno
ovjeravanje.

Ovim se
žigom označuje ispravnost mjerila koja su zadovoljila mjeriteljske zahtjeve.

Godišnji
ovjerni žig za utiskivanje stavlja se na, za tu na­mjenu, konstrukcijski
posebno određeno mjesto na mjerilu (olovna brtva ili plomba).

16.
Godišnji ovjerni žig za utiskivanje za sitna mjerila ima oblik štita oko kojega
se može opisati kružnica promjera 3 mm. U gornjem dijelu tog žiga nalaze se
dvije posljednje znamenke broja godine u kojoj je obavljeno ovjeravanje, a u
donjem dijelu nalazi se ovjerna oznaka laboratorija.

Ovim se
žigom označuje ispravnost mjerila koja su zadovoljila mjeriteljske zahtjeve.

Godišnji
ovjerni žig za utiskivanje za sitna mjerila stavlja se na, za tu namjenu,
konstrukcijski posebno određeno mjesto na mjerilu.

17.
Godišnji ovjerni žig za prethodna ispitivanja mjerila, odnosno sklopova mjerila
ima oblik istostraničnog trokuta kojem se osnovica nalazi na gornjoj strani i
oko kojega se može opisati kružnica promjera 7 mm. U donjem se kutu nalazi
ovjerna oznaka laboratorija, a iznad nje se nalaze dvije posljednje znamenke
broja godine u kojoj je obavljeno prethodno ispitivanje mjerila, odnosno
sklopova mjerila.

Ovim se
žigom označuje ispravnost mjerila, odnosno sklopova mjerila koji su pri
prethodnom ispitivanju zadovoljili mjeriteljske zahtjeve.

Godišnji
ovjerni žig za prethodna ispitivanja mjerila, odnosno sklopova mjerila stavlja
se na, za tu namjenu, konstrukcijski posebno određeno mjesto na mjerilu (olovna
brtva ili plomba).

18. Žig
za poništavanje žigova ima oblik slova »x« oko kojega se može opisati kružnica
promjera 7 mm.

Ovim se
žigom označuju mjerila za koja je utvrđeno da ne zadovoljavaju mjeriteljske
zahtjeve i mjerila na kojima su ošte­ćeni ovjerni ili zaštitni žigovi.

Žig za
poništavanje žigova stavlja se preko ovjernih žigova na mjerilu.

*Žig
u obliku plastične plombe*

19. Žig
u obliku plastične plombe izrađuje se od termoplast gradiva crvene, bijele,
plave, žute i zelene boje. Oblik ovoga žiga prikazan je na sl. 9., a veličina žiga
je 25 x 18 mm. Žig se sastoji od dva međusobno povezana dijela i zaštitne žice
te privjeska iz termoplasta bijele boje na kojem se nalazi godina žigosanja.

Na
jednoj se strani ovog žiga nalazi oznaka žiga u obliku barkoda sa šest znamenki
u rastućem nizu koji osigurava jednoznačnost žiga, serijski broj identičan
barkod oznaci te logotip Zavoda.

Način i
mjesto postavljanja ovog žiga propisuju se posebnim naputkom.

Ovjernica

20.
Sadržaj i oblik ovjernice o zadovoljavanju mjeriteljskih zahtjeva prikazan je
na formularu DZNM 3.1 u prilogu i čini sastavni dio ove naredbe.

Ovjernica za ovjereno mjerilo izdaje se na zahtjev
imatelja mjerila, ako se to mjerilo može jednoznačno odrediti nazivom ili
znakom proizvođača i tvorničkim ili serijskim brojem.

21. Ovjerni pečat je prikazan na slici 1. u prilogu
ove nared­be, žigovi u obliku naljepnica prikazani su na slikama 2., 3., 4. i
5. u prilogu ove naredbe, žigovi za utiskivanje prikazani su na slici 6., a žig
u obliku plastične plombe na slici 7. Navedeni prilozi čine sastavni dio ove
naredbe.

22. Izradbu i podjelu ovjernih žigova i isprava
obavlja Zavod koji vodi popis svih isporučenih i utrošenih količina.

23. Laboratoriji moraju do 31. siječnja tekuće godine
dostaviti Zavodu izvješće o utrošenim količinama ovjernih žigova u protekloj
godini.

24. Žigovi i isprave kojima je potvrđena ispravnost
mjerila prema Naredbi o ovjernim žigovima i ispravama kojima se potvrđuje
ispravnost mjerila (»Narodne novine« br. 25/02, 101/02 i 105/02) vrijede do
isteka roka njihove valjanosti.

25. Danom stupanja na snagu ove naredbe prestaje
vrijediti Naredba o ovjernim žigovima i ispravama kojima se potvrđuje
ispravnost mjerila (»Narodne novine« br. 25/02, 101/02 i 105/02).

26. Ova naredba stupa na snagu osmoga dana od dana
objave u »Narodnim novinama«.

Klasa: 011-02/03-04/3
Urbroj: 558-03/6-03-8
Zagreb, 24. listopada 2003.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

![](dodatni/375943.gif)
![](dodatni/375944.gif)
![](dodatni/375945.gif)
![](dodatni/375946.gif)

Naredba, NN 179/2003-2621
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)